סטראטוס (Stratus Technologies), יצרנית שרתי האל-כשל המיוצגת בישראל ע"י קונטאל ITS, דורגה ב- 100 FinTech – רשימה בינלאומית שנתית של ספקי טכנולוגיה ורטיקאלית מובילים המפיקים יותר משליש מהכנסותיהם השנתיות מתעשיית השירותים הפיננסיים, כפי שנבחרו ע"י חברת המחקר Financial Insights והמגזין American Banker.
"הצורך בתעשיית השירותים הפיננסיים לזמינות יישומים רציפה ומתמדת הנו הכרחי, מאחר שההשפעה של השבתה פוטנציאלית על הצד הכספי הנה כה ברורה ובולטת", אומר שי גרשון, מנכ"ל קונטאל ITS, נציגת סטראטוס בישראל. "תעשיית השירותים הפיננסיים הנה השוק הוורטיקאלי המוביל של סטראטוס מזה יותר מעשרים שנה. ההכרה כחברת FinTech 100 מעידה על הערך של הפתרונות שסטראטוס מספקת ללקוחות".
תוך עבודה עם ספקי תוכנה מובילים, סטראטוס מספקת פתרונות שירותים פיננסיים ושירותים מקצועיים למוסדות פיננסיים ברחבי העולם, כולל שמונה מתוך עשרה הבנקים המובילים ושלוש מחמש חברות ההשקעות הגדולות בעולם. לקוחות נעזרים בשרתים של סטראטוס להפחתת הסיכון של השבתות מערכת או פגיעה בשירות.
סטראטוס ממוקמת במקום ה- 72 ברשימת חברות הטכנולוגיה הפיננסית שדורגו על פי הכנסותיהן הגלובליות, מה שמעיד על יציבותה של החברה וחשיבותה לתעשייה.
חברת קונטאל ITS מקבוצת קונטאל אוטומציה ובקרה הנה ספקית פתרונות תוכנה לניהול ריצפת ייצור.
(MES - Manufacturing Execution Systems) וכן פתרונות חומרה למערכות מיחשוב קריטיות. פתרונות התוכנה של החברה מעניקים מענה בשכבה שבין רצפת הייצור ושכבת ה-ERP.
לחברה ניסיון רב בהתקנת מערכות ניהול ייצור ללקוחות הפועלים בסביבה רגולטורית, כגון תעשיות המזון והמשקאות, תעשיית הפרמצבטיקה, תעשיות הרכב ועוד.
בין לקוחותיה של החברה נמנים: יוניליוור, אבן קיסר, דקסון, פריגת, טרה, ועוד.